open-index/open-wikipedia-markdown huggingface dataset:
Բուկովինա

**Բուկովինա** (, , , , , *Bukovyna*) պատմական տարածաշրջան ըստ տարբեր մոտեցումների Կենտրոնական կամ Արևելյան Եվրոպայում։ Տարածաշրջանը գտնվում է Կարպատների հյուսիսային լանջերին և ընդգրկում է հարակից հարթավայրերը՝ բաժանված Ռումինիայի և Ուկրաինայի միջև։

Մոլդավիա տարածաշրջանը միջնադարում 1774-ից 1918 թվականներին հայտնի դարձավ որպես Բուկովինա, որն ընդգրկված էր Հաբսբուրգյան միապետության կազմում՝ սկզբում Ավստրիական կայսրության, հետագայում՝ Ավստրո-Հունգարիայի։ Առաջին համաշխարհային պատերազմից հետո Ռումինիայի թագավորությունը իր հսկողության տակ առավ Բուկովինան։ 1940 թվականին Բուկովինայի հյուսիսային հատվածը կցվեց ԽՍՀՄ-ին համաձայն Մոլոտով-Ռիբենտրոպ պակտի և ներկայումս Ուկրաինայի մասն է։

## Անվանում
[thumb|left|[Ավտրո-Հունգարիայի քարտեզը, որտեղ ցույց է տրված Բուկովինայի դքսությունը, որպես Ցիսլեյտանիայի մաս 1914 թվականին։]]

*Բուկովինա* անվանումը պաշտոնապես սկսվեց գործածվել 1775 թվականին, երբ տարածաշրջանը անէքսիայի ենթարկվեց Մոլդավիայի իշխանության կողմից որպես Հաբսբուրգյան միապետության մաս, որը 1804 թվականին մտավ Ավստրիական կայսրության կազմի մեջ, իսկ 1867 թվականին՝ Ավստրո-Հունգարիայի։

Պաշտոնական գերմաներենով որպես Ավստրիայի մաս (1775–1918) այն կոչվում էր **', լեհերն այն անվանում էին **', որը գալիս էր սլավոներեն *buk* արմատից, նշանակում էր լողափ։ Տարածաշրջանի մեկ այլ անվանումն էր **, որը հիմնականում օգտագործվում էր պոեզիայում և նշանակում էր «լողափի երկիր» կամ «լողափի ծառերի երկիր»։

## Ծանոթագրություններ

Կատեգորիա:1918 կազմալուծված պետություններ և տարածքներ
Կատեգորիա:Բաժանված տարածաշրջաններ
Կատեգորիա:Ուկրաինայի պատմական տարածաշրջաններ
Կատեգորիա:Ռումինիայի պատմական շրջաններ
Ավստրալիական ճահճային առնետ

**Ավստրալիական ճահճային առնետ** (), կրծողների տեսակ մկների ընտանիքից։ Ավստրալիայի Էնդեմիկ է։

## Նկարագրություն
Մարմնի երկարությունը 122-ից 197 մմ է, պոչի երկարությունը` 56-ից 147 մմ, միջին քաշը` 115 գ։ Մորթու գույնը և մարմնի վերին մասը մոխրա-դարչնագույնից մուգ-մոխրագույն է, իսկ ստորին մասը վառ է, դարշնագույնից մինչև սպիտակ գույն։ Մեջքի որոշ մազեր ունեն ոսկեգույն ավարտներ։ Ավստրալիական ճահճային առնետը ունի փոքրիկ ականջներ, որոնք առավելապես թաքնված են մորթու մեջ։ Նրանք ունեն թեփուկավոր` պոչ հազվադեպ մազերով։

## Տարածում
Տեսակը տարածված է Ֆրեյզեր կղզուց հարավ-արևելք և Կենգուրու կղզուց հարավ։ Այն նաև տարածված է Թասմանիայում և Բասսա նեղուցի կղզիներում, դրա մեկուսացած պոպուլյացիա կա Քվինսլենդ նահանգի հյուսիս-արևմուտքում, Ատերտոն և Պալումա բարձրավանդակների միջև։ Հանդիպում է ծովի մակարդակից 1600 մ բարձրության վրա։ Մեծապես կապված է ավստրալիական մայրցամաքի ջրա-ճահճային հանդավարների հետ, բայց Թասմանիայում գրավում է բնակման լայն ընդգրկում, ներառյալ լեռնային շրջաններ, խոնավ անտառներ, չափավոր խոնավ ճահիճներ և անտառներ։ Հաճախ հանդիպում են բոշխազգիների տեսակների մոտակայքում։

## Կենսակերպ
Կենդանիները հիմնականում սնվում են տերևներով և բույսերի ընձյուղներով` իրենց սսնդակարգն ավելացնելով սերմերով, բերքով և միջատներով։ Ավելի հազվադեպ ուտում են արմատներ և ստորգետնյա սնկեր։ Իգականները կարող են ծննդաբերել տարին մի քանի անգամ և հանել 3-ից 5 ձագ, որոնք կշռում են 5 գ։ Երեք ամսական հասակում էգը սեռահասուն է դառնում։ Նրանք ապրում են 1-ից 2,4 տարի։ Տեսակի պոպուլյացիայի թիվն էականորեն նվազում է, որը կապված է Եվրոպայից ներգաղթածների պատճառով բնակության տեղը կորցնելու հետ։ Մերձափնյա գոտու զարգացումը կարող է հանգեցնել տեղական որոշ անկման։ Տեսակը հանդիպում է մի քանի բնապաշտպանական տարածքներում։

## Ծանոթագրություններ
Հանս (Դիսնեյ)

**Հանս**, «Սառցե սիրտը» մուլտֆիլմի գլխավոր անտագոնիստ։

## Նկարագրություն

Ի տարբերություն դիսնեյյան բոլոր չարագործների՝ Հանսը մոլորության է տանում ոչ միայն մուլտֆիլմի հերոսներին, այլև հանդիսատեսին, իսկ իր իսկական պատկերը ցույց է տալիս ֆիլմի ավարտից քիչ առաջ։ Այն, որ Հանսը բացասական կերպար է, չի կարելի ասել ինչպես նրա արտաքինի, այնպես էլ պահվածքի մասին։ Իսկ Վարավսկիի դուքսն ի սկզբանե իրեն դրսևորել է որպես բացասական կերպար, բայց նա երկրորդական անտագոնիստ էր։ Այս ամենը Հանսին դարձնում է ամենավտանգավոր չարագործներից մեկը։ Հանսի կերպարը հիմնված է «Ձյունե թագուհին» հեքիաթի կախարդական հայելու վրա։ Շփվելով որևէ մեկի հետ` Հանսը դառնում է նրա նման։ Բացի այդ, Աննան նրան ասում է, որ միայն ինքն ունի սառը սիրտ, դա հղում է կախարդական հայելու ազդեցությանը, որի մասնիկները ընկել են մարդկանց աչքերի և սրտի մեջ՝ դարձնելով նրանց անմահ։ Ռեժիսոր Ջենիֆեր Լին հաստատել է այդ փաստը։

## Փաստեր
* Հնարավոր է, որ Հանսի նախատիպը նույնպես ծառայել է որպես Ժերոմ Բոնապարտ։
* Ըստ Ջենիֆեր Լիի` նրա ազգանունը Վեստերգուարդ է։ Փորագրված բեմի մեջ հիշատակվում է ծովակալ Վեստերգուարդը, որը շատ նման էր Հանսին։
* Հանսը զարմանալիորեն նման է Ֆրեդերիկ 4-րդին, երկուսն էլ ծնվել են Սկանդինավիայում, արտաքին տեսքով նման են և հիմնական եղանակով փորձում են զավթել իշխանությունը։
* Անիմատոր Հիրում Օսմոնդը պատմել է, որ «Սա իմ սերն է»  երգի ժամանակ ջրվեժի բեմի մոտ Հանսը մի ակնթարթում բարձրացրել է ձեռքը և աչքերը փակել։ Դա անիմատորի հորեղբոր՝ երգիչ Դոննի Օսմոնդի պարոդիան էր։
* Հանսը հանդիպում է նաև «Հերոսների քաղաքը» մուլտֆիլմում` որպես մի արձան, որի վրա փորձարկվել է «Բայմաքսի» զենքը։

### Մի անգամ հեքիաթում
Հանսը հայտնվել է «Մի անգամ հեքիաթում» սերիալի չորրորդ եթերաշրջանում, որտեղ խաղացել է չարագործի դեր։

## Ծանոթագրություններ

Կատեգորիա:Դիսնեյի մուլտֆիլմեր
Կատեգորիա:Մուլտհերոսներ այբբենական կարգով
Ալֆրեդ Լանտ

**Ալֆրեդ Լանտ** (; ), ամերիկացի դրամատիկական դերասան, ռեժիսոր։ Ելույթ է ունեցել կնոջ՝ Լին Ֆոնտենի հետ։ 1965 թվականի «Էմմի» մրցանակի դափնեկիր (լավագույն դրամատիկ դերասան) «Hallmark փառքի սրահ» հեռուստաբանավեճում (1951 թվական, ԱՄՆ) աշխատանքի համար։

## Կենսագրություն
Ալֆրեդ Լանտը ծնվել է Միլոուկիում (Վիսկոնսին, ԱՄՆ) 1892 թվականին։

Ալֆրեդ Լանտին և Լին Ֆոնտենին հանդիսատեսը հիշեց որպես 20-րդ դարի առաջին կեսի ամերիկյան բեմի դերասանական զույգ։

Արժանացել է երեք «Թոնի» մրցանակի ()․ 1954 թվականին որպես պիեսի լավագույն ռեժիսոր («Ondine»), 1955 թվականին որպես պիեսի լավագույն դրամատիկ դերասան («քառակուսի»), 1970 թվականին իր կնոջ՝ Լին Ֆոնտենի հետ ստացել է հատուկ մրցանակ։ Նաև պարգևատրվել է 1959 թվականին որպես «Այցելություն» պիեսի լավագույն դերասան։

Չնայած Մաքսվել Անդերսոնի՝ «Թագուհի Էլիզաբեթ»-ից մի քանի վերախաղարկված կատարմանը՝ «Գվարդիական» (1931 թվական) ֆիլմում Լանտը հայտարարել է, որ դիալոգային եղանակով Շեքսպիրյան էկրանավորումն ավելի բնորոշ է այդ օրերի Շեքսպիրի էկրանավորմանը։ 1932 թվականին Ալֆրեդ Լանտը առաջադրվել է «Օսկար» մրցանակի՝ տղամարդու լավագույն դերի համար, սակայն այդ տարի արձանիկը ստացել է Ֆրեդրիկ Մարչը՝ «Դոկտոր Ջեքիլը և միստր Հայդը» աշխատանքի համար։

## Ծանոթագրություններ

## Արտաքին հղումնեչ
* 

Կատեգորիա:19-րդ դարի ամերիկացիներ
Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի ամերիկացիներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Բնօրինակում անաղբյուր հոդվածներ
Ամհարա (շրջան)

**Ամհարա** (), Եթովպիայի 9 շրջաններից մեկը, որի հիմնական բնակչությունը կազմում է ամհարա ազգը։ Նախկինում հայտնի էր որպես Շրջան 9։ Վարչական կենտրոնը Բահր-Դար քաղաքն է։

Այլ նշանավոր քաղաքներ՝ Գոնդեր, Դեսսե, Դեբրե-Բիրհան, Դեբրե-Մարկոս, Կոմբոլչա, Ուոլդիյա, Լալիբելա։

## Աշխարհագրություն
Ամհարայում է գտնվում  Եթովպիայի ամենամեծ ծովը՝ Թանան։ Ինչպես նաև Semien Mountain ազգային պարկը, որտեղ է գտնվում Եթովպիայի ամենաբարձր կետը՝ Ռաս Դաշեն լեռը։

## Պատմություն
Կայսերական Եթովպիայի ժամանակաշրջանում շրջանը բաժանվել է մի քանի մարզի, որոնք գլխավորել են նեգուսները։ Այս մարզերի մեծ մասը 1995 թվականին միավորվել է մեկ շրջանում։

## Բնակչություն
Կենտրոնական վիճակագրական գործակալության 2007 թվականի տվյալներով շրջանի բնակչությունը կազմում էր 17 214 056 մարդ. 8 641 580 տղամարդ և 8 580 396 կին։ Քաղաքային բնակչությունը հաշվվում է 2 112 595 մարդ (12,27 %): Բնակչության խտությունը կազմում է 108,19 մարդ/կմ²։ Շրջանում հաշշվում է 3 953 115 տնային տնտեսություն, այս կերպ մեկ տնտեսությանը միջինում հասնում է 4,3 մարդ (3,3 մարդ՝ քաղաքային և 4,5 մարդ՝ գյուղական տնտեսություններում)։

Բնակչության 91,48 % պատկանում է ամհարա էթնիկ խմբին. ինչպես նաև ապրում են ագաու (3,46 %), օրոմո (2,62 %) և այլ էթնիկ խմբեր։ Բնակչության 82,5 %-ը քրիստոնյա-միաբնակներն են, 17,2 %-ը`մուսուլմաններ, 0,2 %-ը՝ բողոքականներ, 0,1 %-ը դավանում են այլ կրոններ։

1994 թվականին կայացած՝ նախկին մարդահամարի տվյալներով բնակչությունը կազմել է 13 834 297 մարդ, նրանցից 6 947 546-ը՝ տղամարդ և 6 886 751-ը՝ կին։ Քաղաքային բնակչությունը հաշվվել է 1 265 315 մարդ (9,15 %):

CSA-ի 2004 թվականի տվյալներով՝ բնակչության միայն մոտ 28 %-ը ունեին մաքուր խմելու ջրի հնարավորություն (19,89 % գյուղական տեղանքում և 91,8 %՝ քաղաքներում)։ Գրագիտության մակարդակը կազմում է 54,0 % տղամարդկանց և 25,1 %՝ կանանց համար։ Մանկական մահացությունը կազմում է 94՝ 1000 ծնվածներից (ինչը շատ ավելի բարձր է երկրի միջին ցուցանիշից (77-ը 1000-ի))։ Այս մահերի առնվազն կեսը վրա է հասնում երեխայի կյանքի առաջին ամսում։

## Վարչական բաժանում
* Ագև Ավի (Agew Awi)
* Բահր Դար (Bahir Dar)
* Վագ Հեմրա (Wag Hemra)
* Արևելյան Գոջամ (Misraq Gojjam)
* Արևմտյան Գոջամ (Mirab Gojjam)
* Օրոմիա (Oromia)
* Հյուսիսային Գոնդեր (Semien Gondar)
* Հյուսիսային Ուոլլո (Semien Wollo)
* Հյուսիսային Շոա (Semien Shewa)
* Հարավային Գոնդեր (Debub Gondar)
* Հարավային Ուոլլո (Debub Wollo)

## Ծանոթագրություններ

## Արտաքին հղումներ
* 
* Africa Guide: Amhara
* 
* 

Կատեգորիա:Վարչական միավորներ
Կատեգորիա:Վարչական միավորներ ըստ աստիճանի
Կատեգորիա:Վարչական միավորներ ըստ երկրի
Նրա կինը հավ է

**«Նրա կինը հավ է»** (),  նկարված մուլտֆիլմ մեծահասակների համար, որը ստեղծել է Իգոր Կովալյովը «Пилот» ստուդիայում։ Պրեմերան տեղի է ունեցել 1990 թվականի մայիսին։ Մուլտֆիլմում հնչում է «Си пакъ!» երգը, որը կատարել է Վլադիմիր Բարանուկովը։

## Սյուժե
Ֆիլմը ընտանեկան կյանքի մասին է։ Կինը անվերջ զբաղվում է խոհանոցում, ընթրիք է պատրաստում, խնամում է տարօրինակ տնային կենդանու՝ մարդկային գլխով թրթուրի։ Ամուսինը այդ ընթացքում զբաղված է տարօրինակ գործերով, օրինակ՝ դնում է խաղալիք ավտոբուսը ձայնապնակի վրա։ Հանկարծակի տուն է մտնում գլխարկով, թիկնոցով և դիմակով մի անծանոթ։ Նա տանտիրոջը պատմում է, որ նրա կինը հավ է, արդյունքում տանտերը կնոջը դուրս է վռնդում տանից։ Բայց ժամանակը ցույց է տալիս, որ տանտերը չի կարող ապրել առանց նրա և զանգում է նրան՝ խնդրելով վերադառնալ։ Վարադառնալով՝ կինը տեսնում է ամուսնու թռչնի որտքերը, ինչից հետո նա փակում է դեմքը և հեռանում։

Մուլտֆիլմի սյուժեն ընկալելը բավականին դժվար է, և գոյություն ունեն թաքնված ենթատեքստի արմատապես տարբեր մեկնաբանություններ։

## Ստեղծողներ
* Ռեժիսոր - Իգոր Կովալյով
* Խմբագիր - Լյուբով Գեորգիևա
* Օպերատոր - Իոսիֆ Գոլոմբ
* Կոմպոզիտոր - Ալեքսանդր Գոլդշտեյն
* Սցենարիստներ - Իգոր Կովալյով, Եվգենի Նազարենկո
* Նկարիչ - Յուրի Պրոնին
* Անիմատորներ - Յուրի Պրոնին, Վալերի Կովալ
* Գեղարվեստական ղեկավար -  Ալեքսանդր Թաթարսկի

## Փառատոններ և մրցանակներ
* «Անիմացիոն կինոյի միջազգային ասոցիացիայի» վարկածով մուլտֆիլմը ներառվել է 1960-2010 թվականների 50 լավագույն կարճամետրաժ մուլտֆիլմների շարքում։
* 1990 - «Կաննի կինոփառատոն» - «Ոսկե արմավենու ճյուղ» անվանակարգ *լավագույն կարճամետրաժ ֆիլմ* կատեգորիայում։
* 1990 - Անիմացիոն կինոյի միջազգային փառատոն Օտտավայում (Կանադա) - «Գրան պրի»։
* 1990 - «Կրոկ» միջազգային կինոփառատոն - Առաջին մրցանակ «Մինչև 20 րոպե» կատեգորիայում։

## Ծանոթագրություններ

## Արտաքին հղումներ
* 
* 
* Ֆրոյդի խորհրդանիշները անիմացիոն կինոյում
* Մուլտֆիլմի փիլիսոփայությունը 
* Սովետական մուլտֆիլմեր մեծահասակների համար 
* Բարև, Սարսափ
* Անիմացիան և «անգիտակցականը»
* Հարցազրույց Իգոր Կովալյովի հետ

Կատեգորիա:1990 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր այբբենական կարգով
Ջեյմս Էլրոյ

** Լի Էրլ «Ջեյմս» Էլրոյ ** (, ), ամերիկացի գրող, դետեկտիվների հեղինակ։

## Կենսագրություն
Ջեյմս Էլրոյը ծնվել է բուժքրոջ և հաշվապահի ընտանիքում։ Ծնողների ամուսնալուծությունից հետո նա մոր հետ  տեղափոխվել է Էլ Մոնտե (Կալիֆոռնիա)։ 1958 թվականին նրա մայրը սպանվել է, սակայն սպանությունը մնացել է չբացահայտված։ Այս չբացահայտված սպանությունը և նրա հոր՝ ոստիկանության աշխատանքի մասին վավերագրական գիրքը՝ «Ոստիկանական կրծքանշան», ազդել են Էլրոյի՝ որպես գրողի հետագա կարիերայի վրա։

Պատանեկության տարիներին Էլրոյը չարաշահել է ալկոհոլը, կատարել է մի շարք մանր հանցագործություններ և վարել թափառական կյանք։ Բանտում կարճ ժամանակ մնալուց և առողջական խնդիրների սկսվելուց հետո (նա հիվանդացել է թոքաբորբով) Էլրոյը որոշել է փոխել իր կյանքը։ Նա դադարել է խմել, աշխատանք է գտել գոլֆի ակումբում և միաժամանակ սկսել է գրքեր գրել։

1981 թվականին լույս է տեսել նրա դեբյուտային դետեկտիվ վեպը։ Էլրոյը ճանաչման է արժանացել «Լոսանջելեսյան քառյակ» շարքի շնորհիվ։ Շարքի առաջին վեպը` «Սև խոլորձը», հիմնված էր երիտասարդ դերասանուհի Էլիզաբեթ Շորթի իրական սպանության վրա, որի մասին Էլրոյը կարդացել է «Ոստիկանական կրծքանշան» գրքի մեջ։ Իր վեպերի համար գրողն ստացել է «Ամերիկյան դետեկտիվի դիվային շուն» մականունը։

## Ստեղծագործություններ
* 1981 – *Brown’s Requiem*
* 1982 – *Clandestine*
* 1986 – *Killer on the Road*
* 1984-1998 – *Lloyd Hopkins Trilogy*
** 1984 – *Blood on the Moon*
** 1984 – *Because the Night*
** 1985 – *Suicide Hill*
* 1987–1992 – Լոսանջելեսյան քառյակ / *L.A. Quartet*
** 1987 – Սև խոլորձ / *The Black Dahlia*
** 1988 – Մեղքի քաղաք / *The Big Nowhere*
** 1990 – Լոս Անջելեսի գաղտնիքները / *L.A. Confidential*
** 1992 – Սպիտակ ջազ / *White Jazz*
* 1995–2009 – Ուրիշ Ամերիկա /*American Underworld Trilogy*
** 1995 – Ամերիկյան լրագիր / *American Tabloid*
** 2001 – *The Cold Six Thousand*
** 2009 – *Blood’s a Rover*
* 1996 – *My Dark Places* (ինքնակենսագրություն)
* 2014 – *Perfidia*

## Ֆիլմագրություն
* 1988 – Ոստիկանը / *Սոր*
* 1993 – Ընկած հրեշտակները /*Fallen Angels* – *1 եթերաշրջան, էպիզոդ* *Since I Don’t Have You*
* 1997 – Լոս Անջելեսի գաղտնիքները / *L.A. Confidential*
* 1998 – Մաֆիայի ռեքվիեմը / *Brown’s Requiem*
* 2002 – *Stay Clean*
* 2002 – Անիծված եղանակ / *Dark Blue*
* 2003 – Լոս Անջելես, թաղամաս 187 / L.A. Sheriff’s Homicide
* 2003 – Լոս Անջելեսի գաղտնիքները / L.A. Confidential 
* 2006 – Սև խոլորձ / *The Black Dahlia*
* 2008 – Փողոցի արքաները / *Street Kings*
* 2008 – *Land of the Living*
* 2011 – Բաստիոն / Rampart
* ? – Լոս Անջելեսի գաղտնիքները / L.A. Confidential (սերիալ)
* ? – Սպիտակ ջազ / *White Jazz*

## Ծանոթագրություններ

## Գրականություն
* 

## Արտաքին հղումներ
* Ամերիկյան դետեկտիվի դիվային շուն

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Բնօրինակում անաղբյուր հոդվածներ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի պատմվածքագիրներ
Լաուրա Տեզորո

մինի
**Լաուրա Տեզորո** (, ), բելգիացի երգչուհի և դերասանուհի։ Տեզորոն «Ձայն» շոուի ֆլամանդական տարբերակում զբաղեցրել Է երկրորդ տեղը։ 2016 թվականի հունվարի 17-ին «What's the Pressure» («Ի՞նչ ճնշում է») երգով Տեզորոն հաղթել է «Eurosong 2016» շոուի Բելգիայի ազգային ընտրական փուլում, որն էլ նրան իրավունք է տվել ներկայացնելու Բելգիան Ստոկհոլմում կայացած «Եվրատեսիլ 2016» երգի մրցույթին։

## Կենսագրություն
### 1996-2014. վաղ տարիներ և կարիերայի սկիզբ
Լաուրա Տեզորոն ծնվել է 1996 թվականի օգոստոսի 19-ին, Ֆլանդրիայում։ 2008 թվականին ստացել է իր առաջին դերը՝ խաղալով Էվի Քյուփերսի դերը բելգիական «Witse» քրեական դրամայում։ Դրանից հետո Լաուրան մասնակցել է «Էննի» և «Դոմինո» մյուզիքլներին։ 2012-2014 թվականներին «Familie» հեռուստասերիալում խաղացել է Շառլոտայի դերը։

2014 թվականին Տեզորոն մասնակցել է «The Voice van Vlaanderen» («Ֆլանդրիայի ձայնը») շոուի երրորդ եթերաշրջանին՝ զբաղեցնելով երկրորդ հորիզոնականը։ Նույն թվականին Տեզորոն թողարկել է իր առաջին «Outta Here» սինգլը, որը հայտնվել է ֆլամանդական ազգային հիթ-շքերթում՝ հասնելով 23-րդ հորիզոնականին։

### 2015-ից մեր օրեր
2015 թվականին Լաուրան ներկայացրել է իր երկրորդ` «Funky Love» սինգլը։ 2016 թվականի նոյեմբերին ֆլամանդական één հեռուստաընկերությունը, որը պատասխանատու է «Եվրատեսիլ 2016» մրցույթին Բելգիայի մասնակցության համար, հայտարարել է Ստոկհոլմում «Եվրատեսիլ 2016» մրցույթում Բելգիան ներկայացնելու հինգ հավանական թեկնածուների ցուցակը։ Նրանց թվում էր Լաուրա Տեզորոն։ Ազգային ընտրական փուլի ժամանակ Տեզորոն կատարել է բելգիացի և թուրք երգչուհի Հադիսեի «Düm Tek Tek» երգի քավր տարբերակը, իսկ 2016 թվականի հունվարի 17-ին ընտրական փուլի եզրափակիչում «What's the Pressure» երգով հաղթել է։

2016 թվականի մայիսի 12-ին մասնակցել է Եվրատեսիլի երկրորդ կիսաեզրափակչին՝ զբաղեցնելով երրորդ հորիզոնականը և հասնելով եզրափակիչ, որտեղ քվեարկության արդյունքում զբաղեցրել է 10-րդ հորիզոնականը.

## Ծանոթագրություններ

## Արտաքին հղումներ
* Երգչուհու էջը Ֆեյսբուքում

Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Բելգիացի երգիչներ
Կատեգորիա:Բելգիայի մասնակիցները Եվրատեսիլ երգի մրցույթում
Կատեգորիա:Բելգիացի երգչուհիներ
Կատեգորիա:Բելգիացի դերասաններ
Կատեգորիա:Բելգիացի դերասանուհիներ
Կատեգորիա:Բելգիայում ծնվածներ
Կատեգորիա:Ֆլամանդացիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:«The Voice» հեռուստաշոուի մասնակիցներ
Ջորջ Կոհան

**Ջորջ Մայքլ Կոհան** (, ), ամերիկացի երգիչ, կոմպոզիտոր և երգահան, պրոդյուսեր։ Առավել հայտնի է իր թատերական ներկայացումներով՝ հիմնականում վոդևիլներով։ Նրա ամենահայտնի երգերից են՝ «Yankee Doodle Boy», «Give My Regards to Broadway» (երկուսն էլ իր հիմնականում ինքնակենսագրական *Little Johnny Jones* մյուզիքլից, որը նա ինքն է գրել՝ ներառյալ երաժշտությունը, և դրանում գլխավոր դեր է խաղացել) և «Over There», Ամերիկայի ամենահայտնի և ոգեշնչող երգերից մեկը Առաջին համաշխարհային պատերազմի տարիներին։

Կոհանի մասին, մասնավորապես, բեմադրվել են բրոդվեյան երկու պիեսներ և նկարահանվել է «Յանկի Դուդլ Դենդի» (1942) ֆիլմը (գլխավոր դերում՝ Ջեյմս Կեգնիի)։

## Մրցանակները և ճանաչումը
Երաժիշտը պարգևատրվել է ԱՄՆ Կոնգրեսի ոսկե մեդալով։

1970 թվականին Ջորջ Մ. Կոհանն ընդգրկվել է Երգահանների փառքի սրահում։

## Անվան արտասանությունը
Ըստ Դոն Մաքեյբայի «Կագնի» գրքի՝ ինքը՝ Ջորջ Մ. Կոհանը արտասանել է իր անունը «Ջորջ Մ. Կոհան», բայց կյանքի վերջում նա սկսել է ասել «Կոհեն»՝ իբրև համերաշխություն իր հրեա ընկերների (նա ինքը ոչ թե հրեա էր, այլ ուներ իռլանդական ծագում)։ Ամերիկացիների մեծ մասն ասել է «Կոհան»։

## Ծանոթագրություններ

## Արտաքին հղումներ
* Ջորջ Կոհանը Biography.com կայքում
* Ջորջ Կոհանը Երգերի հեղինակների փառքի սրահում
* Ջորջ Կոհանը PBS կայքում
* Ջորջ Կոհանը *The Parlor Songs Academy* կայքում
* Հրապարակումներ
** Ջորջ Կոհանը *[[Time]]* ամսագրի շապիկին
** George M. Cohan, 64, Dies at Home Here — *[[New York Times]]* (6 նոյեմբերի, 1942)
** Musical of the Month: A Biography of George M. Cohan — New York Public Library (1 օգոստոսի, 2012)
* Музыка
** Ջորջ Կոհանի երգերը ԱՄՆ Կոնգրեսի գրադարանի կայքում

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացիներ իռլանդական սերմամբ
Կատեգորիա:Բանաստեղծներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Թատերական ռեժիսորներ այբբենական կարգով
Կատեգորիա:Կոմպոզիտորներ այբբենական կարգով
Կատեգորիա:Քաղցկեղից մահացածներ
Ջերոմ Բրուներ

**Ջերոմ Սեյմուր Բրուներ** (; , Նյու Յորք, ԱՄՆ), ամերիկացի հոգեբան և մանկավարժ, խոշորագույն մասնագետ կոգնիտիվ հոգեբանության ոլորտում, Ամերիկյան հոգեբանական ասոցիացիայի նախագահը (1965)։

## Կենսագրություն
Ծնվել է Նյու Յորքում՝ Լեհաստանից եկած հրեական ընտանիքում։ Նրա հայրը՝ Հերշլ (հետագայում՝ Հերման) Բրուները (, 1879-1927 թվականներ) ծագում էր Բենդզինից, իսկ մայրը՝ Ռուհլ Բեյլա (հետագայում՝ Ռոուզ) Գլիկսմանը (, 1879-1957)՝ Չեստոխովայից։

1937 թվականին Դյուկի համալսարանում ստացել է բակալավրի աստիճան, իսկ 1941 թվականին՝ Հարվարդի համալսարանի փիլիսոփայության դոկտորի կոչում։ 1952 թվականից դարձել է հոգեբանության պրոֆեսոր։ 1960 թվականից Հարվարդի համալսարանի իմացական գործընթացների ուսումնասիրության կենտրոնի համահիմնադիրն ու համանախագահն էր։

Զգալի ներդրում է ունեցել կոգնիտիվ հոգեբանության և մանկավարժական հոգեբանության ուսուցման կոգնիտիվ տեսության, ինչպես նաև կրթության պատմության և ընդհանուր փիլիսոփայության զարգացման մեջ։ Մինչև իր մահը Բրուները Նյու Յորքի համալսարանում իրավաբանական ֆակուլտետի ավագ գիտաշխատող էր։

Մահացել է 2016 թվականի հունիսի 5-ին՝ կյանքի 101-րդ տարում։

## Մրցանակներ
* 1955 թվական - Գուգենհայմի կրթաթոշակ
* 1962 թվական - ԱՀԱ մրցանակ հոգեբանության մեջ գիտական ավանդի համար
* 1981 թվական - Թորնդայքի մրցանակ
* 1987 - Բալցանի մրցանակ
* 1989 - Վիլյամ Ջեյմսի կրթաթոշակ

## Մատենագիտություն
* Брунер Дж. Процесс обучения. М., 1962
* Брунер Дж. Психология познания. За пределами непосредственной информации. М., 1977
* The perception of people (совм. с Tagiuri R.), in: Lindzey G. (Ed.), Handbook of Social Psychology, L., v. 2, 1959;
* Mandate from the People, 1944;
* On Knowing Essays for the Left Hand, 1962;
* Toward a Theory of Instruction, 1966;
* Processes of Cognitive Growth Infancy, 1968;
* The Relevance of Education, 1971;
* Communication as Language, 1982;
* Child‘s Talk, 1983;
* Actual Minds, Posible Worlds, 1986.

## Ծանոթագրություններ

## Գրականություն
* 

## Արտաքին հղումներ
*At the Crossroads of Psychology and Anthropology: In Conversation with Jerome Bruner

Կատեգորիա:Ամերիկացի հոգեբաններ
Կատեգորիա:Ամերիկացի մանկավարժներ
Կատեգորիա:Ամերիկյան հոգեբանական ասոցիացիայի նախագահներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Բրիտանական ակադեմիայի թղթակից-անդամներ
Կատեգորիա:Հարվարդի համալսարանի շրջանավարտներ
Կատեգորիա:Օքսֆորդի համալսարանի ակադեմիկոսներ
Կատեգորիա:Հունգարիայի գիտությունների ակադեմիայի անդամներ
Կատեգորիա:Ամերիկացի երկարակյացներ
Հարոլդ Առլեն

**Հարոլդ Առլեն** (), իսկական անունը՝ *Խաիմ Առլուք* (), ), փոփ երաժշտության ամերիկացի կոմպոզիտոր, ավելի քան 500 երգերի հեղինակ է, որոնցից շատերն արժանացել են համաշխարհային ճանաչման։ «Օզ քաղաքի հրաշագործը» ֆիլմի համար (1939 թվական) ստեղծած «Over the Rainbow» հիթի շնորհիվ Առլենը գրավել է առաջին հորիզոնականը *Great American Songbook* ցուցակում։  «Over the Rainbow» երգը նաև ճանաչվել է 20-րդ դարի No. 1 երգ Ձայնագրող ընկերությունների ամերիկյան ասոցիացիայի (RIAA) և NEA-ի կողմից։

## Կենսագրություն
Ծնվել է հրեա երգչի ընտանիքում, մանկության տարիներին սովորել է նվագել դաշնամուր, պատանեկության տարիներին ստեղծել է իր սեփական անսամբլը։ Հաջողության հասնելով  որպես երգիչ և դաշնակահար՝ Առլենը քսանամյա հասակում մեկնել է Նյու Յորք, որտեղ սկզբնապես վոդևիլներում եղել է նվագակցող։ 1930-ական թվականներին Հարլեմում գրել է երաժշտություն «Cotton Club» գիշերային հայտնի ակումբի համար, ինչպես նաև առաջին անգամ սկսել է առաջարկել իր երաժշտական գործերը Բրոդվեյի մյուզիքլների և հոլիվուդյան ֆիլմերի համար։ 1940-ական թվականներին համագործակցել է բանաստեղծ-երգիչ Ջոննի Մերսերի հետ։ Այդ համագործակցությամբ արդյունքում ստեղծվել են այնպիսի հիթեր, ինչպիսիք են` «Blues in the Night», «That Old Black Magic», «Ac-Cent-Tchu-Ate the Positive» և այլն։ 1970 թվականին կնոջ մահից հետո Առլենը կորցրել է կյանքի նկատմամբ հետաքրքրությունը, սկսել է խուսափել ընկերներից և ազգականներից՝ աստիճանաբար անցնելով ճգնավորական կենսակերպի։ 1971 թվականին ընդգրկվել է Կոմոզիտորների ազգային փառքի սրահում։

Հարոլդ Առլենը մահացել է 1986 թվականին Նյու Յորքում 81 հասակում։

## Մրցանակներ
* 1940 թվականին արժանացել է «Օսկար» մրցանակին  *Լավագույն երգի* համար («Over the Rainbow», «Օզ քաղաքի հրաշագործը» ֆիլմից)։

## Ծանոթագրություններ

## Արտաքին հղումներ
* 

Կատեգորիա:Անձինք այբբենական կարգով
Կատեգորիա:Ամերիկացի կոմպոզիտորներ
Կատեգորիա:Օսկարակիրներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի երգիչներ
Կատեգորիա:Ամերիկացի ջազմեններ
Կատեգորիա:Ամերիկացի երգահաններ
Կատեգորիա:Ամերիկացի դաշնակահարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի գրողներ
Կատեգորիա:Բեմական կեղծանուններ
Կատեգորիա:Ամերիկացի երաժիշտներ
Կատեգորիա:Քաղցկեղից մահացածներ
Տակիձի Կոբայասի

**Տակիձի Կոբայասի**(小林 多喜二, ), ճապոնացի պրոլետարական գրող։

## Կենսագրություն
Ծնվել է Ակիտա պրեֆեկտուրայի Օդատե քաղաքում` գյուղացիական ընտանիքում, այնուհետև ընտանիքը տեղափոխվել է Հոկայդո նահանգի Օտարու քաղաք։ Համալսարանն ավարտելուց հետո աշխատել է բանկում։ Պատմվածքներ գրել սկսել է դեռ սովորելու ընթացքում։ Հիմնական թեման ընչազուրկների բախումն է շահերի աշխարհի հետ։ 1920 թվականների վերջին դարձել է ճապոնական պրոլետարական գրականության նշանավոր ներկայացուցիչ։ Հեղինակի ամենահայտնի գրքերից մեկը «Ծովախեցգետին որսացողը» («Kanikosen») վեպն է, որը գրվել է 1929 թվականին և պատմում է ճապոնական ձկնորսների ինքնակազմակերպման մասին դաժան շահագործմանը դիմագրավելու համար, մինչ այժմ ժողովրդականություն է վայելում և վերատպվել է 2008 թվականին՝ 500 հազար տպաքանակով, ինչպես նաև թարգմանվել է կորեերեն:1931 թվականին Կոբայաշին միացել է Ճապոնիայի Կոմունիստական կուսակցությանը։ Չինաստանում Ճապոնիայի ագրեսիայի դեմ բողոքի ցույցերին մասնակցելուց հետո ստիպված է եղել անցնել ընդհատակ, սակայն հետագայում սադրիչի հետ հանդիպման ժամանակ ձերբակալվել է քաղաքական ոստիկանության կողմից և մահացել կտտանքների հետևանքով։

## Հիշողություն
մինի|Հուշարձան ՝ ի պատիվ Տակիիջի Կոբայաշիի ՝ Օդատե քաղաքի Շիմոկավազոյ երկաթուղային կայարանի դիմաց
1953 թվականին «Ծովախեցգետին որսացողը» վեպի հիման վրա նկարահանվել է նույնանուն ֆիլմը։

1973 թվականին «Ծովախեցգետին որսացողը» և «Բացակայող կալվածատեր» վեպերի անգլերեն թարգմանությունը հովանավորել է ՅՈՒՆԵՍԿՕ-ն։

1974 թվականին ֆիլմ է նկարահանվել Տաջի Կոբայաշիի կյանքի մասին։

2009 թվականին լույս է տեսել «Ծովախեցգետիններ որսացողը» վեպի ևս մեկ էկրանավորում, որը ստեղծել է ռեժիսոր Սաբուն (Հիրոյուկի Տանական)։

## Ստեղծագործություններ
* «Քեն» (1922)
* «Հալածել են շներով» (1926)
* «Ձնապաշտպանիչ պուրակ» (1928)
* «Մարտի 15-ին» (1928)
* «Բացակայող կալվածատերը» (1929)
* «Ծովախեցգետին որսացողը» (1929)
* «Գործարանային բջիջ» (1930)
* «Կազմակերպիչ» (1931)
* «Կյանքը կուսակցության համար» (1932)

## Գրքեր
* Տակիջի Կոբայաշի, Ընտրյալ երկեր, Գեղարվեստի պետական հրատարակչություն, 1957 թվական հղում՝  https://vk.com/mkmolot?w=wall-41579462_5455

## Ծանոթագրություններ

## Արտաքին հղումներ
* Электронные тексты работ Такидзи Кобаяси (на японском языке)
* Кобаяси Т. - Избранное - 1957

Կատեգորիա:Ճապոնացի գրողներ
Կատեգորիա:Ճապոնացի վիպասաններ
Նգաունդերե

**Նգաունդերե** (), քաղաք Կամերունում։ Ադամավա նահանգի և Վինա դեպարտամենտի վարչական կենտրոնն է։ Բնակչությունը՝ 262 747 մարդ (ըստ 2010 թվականի տվյալների)։

Նգաունդերեն տեղի կաթոլիկ թեմի կենտրոնն է։

## Աշխարհագրություն
thumb|left|235px|{{не переведено 3|Մեծ մզկիթ Լամիդո
thumb|left|235px|Տեղի համալսարանի մուտքի մոտ
Նգաունդերեն գտնվում է Ադամավայի սարահարթում (այն տարածքում, որը կրում է Նգաունդերե սարահարթ անվանումը)` Կամերունի գրեթե կենտրոնում։

## Տնտեսություն
Քաղաքը երկրի առավել զարգացած մասերի հետ կապող երկաթուղու միջոցով արտահանվում է տեղական անասնաբուծական տնտեսությունների արտադրանքը, ինչպես նաև` գետնանուշ (ծովային ճանապարհներով)։ Տեղական արդյունաբերությունը զբաղվում է կաթնամթերքի և մսամթերքի արտադրությամբ, մորթիների մշակմամբ։ Զարգացած է նաև օծանելիքի արդյունաբերությունը, բամբակի վերամշակումը։ Քաղաքի մերձակայքում արդյունահանվում է բոքսիտ։

Նգաունդերենը նաև զբոսաշրջանին կենտրոն է։

## Կրթություն
Քաղաքում կա համալսարան։

## Տրանսպորտ
Քաղաքը երկաթուղու վերջին կետն է, որն անցնում է երկրի խոշորագույն քաղաքներով` Դուալայով և Յաունդեով։ Նգաունդերեով է անցնում երկրի մայրաքաղաքը` Յաունդեն, Կամերունի հյուսիսում գտնվող Գարուա և Բերտուա քաղաքներին միացնող ավտոմայուղին։

Նգաունդերեն ունի օդանավակայան։

## Եղանակ

## Ծանոթագրություններ

## Արտաքին հղումներ

* Catholic Hierarchy website

Կատեգորիա:Կամերունի քաղաքներ
Կատեգորիա:Աֆրիկայի բնակավայրեր
Կատեգորիա:Համալսարանական քաղաքներ
Վեստո Սլայֆեր

**Վեստո Սլայֆեր** (; ), ամերիկացի աստղագետ։

ԱՄՆ գիտությունների ազգային ակադեմիայի անդամ (1921 թվականից)։ 1901 թվականին ավարտել է Ինդիանայի համալսարանը և այդ ժամանակվանից աշխատել է Լոուելի աստղադիտարանում (Արիզոնայի ֆլագստաֆ), 1916 թվականին՝ դրա փաստացի տնօրենը (իրավաբանորեն 1927-1952 թվականներին)։

## Կենսագրություն
Գիտական աշխատանքները կապված են աստղադիտակի հետ։ Սպեկտրասկոպիվ մեթոդներով նա որոշեց Մարսի, Յուպիտերի, Սատուրնի, Ուրանի առանցքային ռոտացիայի արագություններն ու ժամանակաշրջանը։ Առաջին անգամ ստացավ բավականին մեծ ցրվածությամբ խոշոր մոլորակների սպեկտրների լուսանկարներ, որոնք բացահայտեցին մոլեկուլային կլանման գոտիների կառուցվածքը, որոնք հետագայում Ռ․ Ուայլտին նույնականացրեցին ամոնիակի և մեթանի կապանքներով։ Ստացվեց հաստատուն կալցիումային գծերի առկայությունը մեծ թվով աստղերի սպեկտրում Պերսևս, Կարիճ և Օրիոն համաստեղություններում, բացահայտել է միջաստղային նատրիումը։

Առաջինը չափել է գնդաձև կուտակումների և պարուրաձև միգամածությունների բարձր ճառագայթային արագությունները. 1913 թվականին Անդրոմեդայի միգամածության համար ստացել է M31 շառավղային արագության նշանակություն, որը հավասար է 300 կմ/վ-ին։ Առաջիններից մեկն է, ով եկել է այն եզրակացության, որ պարուրաձև միգամածությունները շատ հեռավոր աստղային համակարգեր են։ Գալակտիկաների հսկայական տարածական արագությունների բացահայտումը դարձել է է․ Հաբլի առաջարկած ընդլայնվող տիեզերքի տեսության դիտողական հիմքը։ Առաջին անգամ ձեռք է բերել գալակտիկաների պտույտի ապացույցներ և չափել նրա արագությունը կույս համաստեղության NGC 4594 գալակտիկայի (1913-1914) և Անդրոմեդայի գալակտիկայի համար (1915 թվական)։ Նա ուսումնասիրել է գիշերային երկնքի, բևեռափայլի, մեծ թվով աստղերի և գիսաստղերի ճառագայթման սպեկտրները։ Նա ղեկավարել է Պ․ Լովելլի մոլորակի որոնողական աշխատանքները, որոնք հանգեցրել են Քլայդ Տոմբոյի կողմից Պլուտոնի հայտնաբերմանը (1930 թվական)։

Նա բազմաթիվ ակադեմիաների և գիտական ընկերությունների անդամ է։ Փարիզյան Լալանդի անվան (1919 թվական), Դրեյպերի անվան գիտությունների ազգային ակադեմիայի (1932 թվական) մեդալներ, Լոնդոնի թագավորական աստղագիտական ընկերության ոսկե մեդալ (1933 թվական), Խաղաղ օվկիանոսի աստղագիտական ընկերության Քեթրին Բրյուսի մեդալ (1935 թվական)։

## Հիշողություն
1970 թվականին Վեստո Մելվին Սլայֆերը (նրա եղբայր Էրլ Չարլզ Սլայֆերի հետ միասին) անվանեց Վեստո Մելվին Սլիֆեր (խորվաթիայի հետ միասին) խառնարանը լուսնի հեռավոր կողմում։

В 1970 г. Международный астрономический союз присвоил имя Весто Мелвина Слайфера (совместно с его братом Эрлом Чарльзом Слайфером) кратеру на обратной стороне Луны.

1970 թվականին Միջազգային աստղագիտական միությունը Լուսնի հակառակ կողմի խառնարանը տրվեց Վեստո Սլայֆերի անունը (նրա եղբայր Էրլ Չարլզ Սլայֆերի հետ համատեղ)

## Ծանոթագրություններ

## Գրականություն
* *Николай Николаевич Горькавый.* Сказка об астрономе Слайфере, который открыл разбегание Вселенной // «Наука и жизнь» № 4, 2011
* 
* 
* 
* 
* 
* 

Կատեգորիա:20-րդ դարի աստղագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի աստղագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Գիտությունների դոկտորներ
Կատեգորիա:Ինդիանայի համալսարանի շրջանավարտներ
Big Buck Bunny

**Big Buck Bunny** (կոդային անունը **Peach**), կարճ անիմացիոն ֆիլմ, որ նկարահավել է *Blender Institute* ստուդիայում (*Blender Foundation*-ի մաս)։

## Պատմություն
Ֆոնդի նախորդ՝ *Elephants Dream* ֆիլմի նման այս ֆիլմն ստեղծվել է Ազատ ծրագրային ապահովման օգտագործմամբ։ Աշխատանքները սկսվել  են 2007 թվականի հոկտեմբերին, իսկ ֆիլմը ցուցադրվել է Ամստերդամում 2008 թվականի ապրիլի 10-ին։

Ֆիլմը արտոնագրվել է *Creative Commons Attribution* 3.0 տարբերակով։

## Նշանակություն
Ֆիլմը ստեղծվել է հիմնականում Blender-ի բարելավման և դրա հնարավորությունները ցուցադրելու նպատակով և ունի պարզ սյուժե, որը ոմանք քննադատել են դաժանության տարրերի համար։

## Կադրեր ֆիլմից

Image:Big.Buck.Bunny.-.Bunny.Portrait.png|Նապաստակ կամ JC (ստեղծողների տված կեղծանունը)
Image:Big.Buck.Bunny.-.Frank.Rinky.Gimera.png|Ֆրենկ, Ռինկի, Գամերա (աջից ձախ)
Image:Big.Buck.Bunny.-.Frank.Bunny.png|Նապաստակը բռնել է Ֆրենկին
Image:Big.Buck.Bunny.-.Landscape.png|Լանդշաֆտ


## Դիտում
center|600px|thumbtime=26

## Ծանոթագրություններ

## Արտաքին հղումներ
* Պաշտոնական կայք 
* Թրեյլեր 

Կատեգորիա:2008 մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր կենդանիների մասին
Ռաբիհ Մաջիր

**Մուստաֆա Ռաբիհ Մաջիր** (, ), ալժիրցի ֆուտբոլիստ և մարզիչ, խաղացել է հարձակվողի դիրքում։ Միջազգային մակարդակով Ալժիրի ամենահաջողակ ֆուտբոլիստը։ Ալժիրի միակ ֆուտբոլիստն, ով նվաճեց ՈՒԵՖԱ Չեմպիոնների Լիգայի գավաթ։

Մաջիրը ֆուտբոլային կարիերան սկսեց «Հուսեին Դեյ» ակումբում, որտեղ խաղաց մինչև 25 տարեկանը։ Այնուհետև տեղափոխվեց Ֆրանսիա, որտեղ խաղաց «Ռասինգ» և «Տուր» ակումբների կազմում։ 1985-ին Մաջիրը տեղափոխվեց պորտուգալական «Պորտու» ակումբ, որի համար կարճատև ընդմիջումով խաղաց գրեթե վեց տարի։ «Պորտու»-ի հետ Մաջիրն հասավ իր կարիերայի կարևոր հաջողություններին, նվաճեց ՈՒԵՖԱ Չեմպիոնների Լիգայի գավաթը, ՈՒԵՖԱ Սուպեր գավաթն ու Ֆուտբոլի միջմայրցամաքային գավաթը։

## Միջազգային կարիերա
Մաջիրն ազգային հավաքականի կազմում ընդհանուր առմամբ հանդես եկավ 14 տարի, խաղաց 87 խաղում և խփեց 31 գնդակ։ Մաջիրը խփած գոլերի քանակով Ալժիրի հավաքականի ռեկորդակիրն է։ Հավաքականի կազմում նա մասնակցել է աշխարհի երկու առաջնությունների՝ 1982 և 1986 թվականներին։

## Մարզչական կարիերա
Մաջիրի մարզչական կարիերան սկսեց Ալժիրի հավաքականի հետ աշխատանքից, որը նա առաջին անգամ գլխավորեց 1993-ին և այնտեղ աշխատեց մինչև 1995-ը։ Հետո նա ևս երկու անգամ գլխավորեց այն՝ 1999-ին և 2001-2002 -ն ընկած ժամանակահատվածը, մինչև՝ 2006-ին մարզիչի կարիերային վերջ դնելը,  երբ գնաց աշխատելու Քաթարի «Ալ Ջազիրա» հեռուստաալիքում։ Ղեկավարել է նաև քաթարյան «Ալ Վակրա» և «Ալ Ռայան» ակումբները։

2017-ին Մաջիրը դարձյալ գլխավորեց Ալժիրի հավաքականը, այն բանից հետո, երբ Լուկաս Ալկարասը չկարողացավ նրան դուրս բերել Ռուսաստանում կայանալիք Աշխարհի առաջնություն։

## Ձեռքբերումներ
* Ակումբային։
** Ալժիրի Գավաթակիր՝ 1978/79
** ՈՒԵՖԱ Չեմպիոնների Լիգայի գավաթակիր՝ 1986/87
** ՈՒԵՖԱ-ի սուպերգավաթակիր՝ 1987
** Ֆուտբոլի միջմայրցամաքային գավաթակիր՝ 1987
** Պորտուգալիայի ֆուտբոլի առաջնության չեմպիոն՝ 1985/86, 1987/88, 1989/90
** Պորտուգալիայի Գավաթակիր՝ 1987/88, 1990/91
** Պորտուգալիայի Սուպերգավաթակիր՝ 1986, 1990
* Հավաքականի կազմում։
** Համաաֆրիկյան խաղերի հաղթող՝ 1978
** Աֆրիկայի ազգերի գավաթի արծաթե մեդալակիր՝ 1980
** Աֆրիկայի Ազգերի գավաթի բրոնզե մեդալակիր՝ 1984
** Աֆրիկայի ազգերի գավաթակիր՝ 1990
** Աֆրիկյան-ասիական ազգերի գավաթակիր՝ 1991
* Անձնական։
** Տարվա Աֆրիկյան ֆուտբոլիստ՝ 1987
** 20-րդ դարի արաբ ֆուտբոլիստ
** 20-րդ դարի ալժիրցի ֆուտբոլիստ
** 20-րդ դարի Աֆրիկյան ֆուտբոլիստ (5-րդ տեղ)։

## Ծանոթագրություններ

## Արտաքին հղումներ
* Տեղեկություն Zerozero-ում
* Կենսագրությունը ''Blogportista''-ում 
* Կենսագրությունը  ''BDFutbol''-ում

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մարզական լրագրողներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:Պորտուի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տուրի ֆուտբոլիստներ
Լոյդ Բեկոն

աջից|մինի
**Լոյդ Ֆրենսիս Բեկոն** (; ), ամերիկյան թատրոնի և կինոյի դերասան, կինոռեժիսոր։ Որպես ռեժիսոր՝ նա ֆիլմեր է նկարահանել գրեթե բոլոր ժանրերում՝ վեստերն, մյուզիքլ,կատակերգություն, գանգստերական ֆիլմեր, կրիմինալ դրամաներ։ 1930-ականներին եղել է «Warner Bros». կինոընկերության ռեժիսորներից մեկը։

## Կենսագրություն
Բեկոնը ծնվել է Սան Խոսեում, Կալիֆոռնիա նահանգում դերասաններ Ֆրենկ Բեկոնի և Ջենի Բեկոնի ընտանիքում։

Բեկոնը սկսել է նկարահանվել կինոյում որպես դերասան Չարլի Չապլինի հետ և նկարահանվել է ավելի քան 40 ֆիլմերում։ Առավել ուշագրավ էին նրա դերերը «Թափառաշրջիկը» (1915), «Չեմպիոն» (1915) և «Խաղաղ փողոցը» ֆիլմերում։

Դրանից հետո նա եղել է ավելի քան 100 ֆիլմի ռեժիսոր (նկարահանել է 1920 - 1955 թթ.), որոնցից հայտնի են «42-րդ փողոցը», «Մթության մեջ քայլեր» և այլն։

Բեկոնը մահացել է 1955 թվականի նոյեմբերի 15-ին՝ ուղեղի արյունազեղումից։ Նա ապրել է իր երկու նախկին կանանց, որդին՝ Ֆրանկ և դուստրը՝ Բեստին։

## Ընտրյալ ֆիլմագրություն
### Դերասան

* 1915 - Չեմպիոն
* 1915 - Զբոսայգում
* 1915 - Թափառական
* 1915 - Երեկո մյուզիք հոլում
* 1916 - Չապլինի ստեղծագործական գործունեությունը
* 1916 - Խանութի վերահսկիչ
* 1916 - Հրշեջ
* 1916 - Թափառաշրջիկ
* 1917 - Խաղաղ խողոցը

### Ռեժիսոր
* 1933 -  Որսորդ նկարաների հետևում
* 1933 - 42-րդ փողոցը
* 1937 - Սան-Կվետին
* 1939 - Անտեսանելի շերտեր
* 1941 - Մթության մեջ քայլեր

## Ծանոթագրություններ

## Արտաքին հղումներ
*
*A Guide to Lloyd Bacon

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Կինոդերասաններ
Կատեգորիա:Կինոռեժիսորներ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Ֆեռնանդո Ֆեռնան

**Ֆեռնանդո Ֆեռնան Գոմես** (, ), իսպանացի hայտնի դերասան, սցենարիստ, թատրոնի և կինոյի ռեժիսոր։ Իսպանական թագավորական ակադեմիայի անդամ է։ Խաղացել է գրեթե 200 ֆիլմում, ավելի քան քսանի ռեժիսոր է։ Բազմաթիվ մրցանակների ու պարգևների դափնեկիր է, այդ թվում՝ Աստուրիական արքայազնի մրցանակ արվեստի բնագավառում, կինոյի և թատրոնի մի քանի ազգային մրցանակ, իսպանական կինոակադեմիայի ոսկե մեդալ և հինգ «Գոյա» մրցանակ։

## Կենսագրություն
Ֆեռնանդոն արտաամուսնական երեխա է, որովհետև նրա հայրական տատը՝ դերասան Լուիս Ֆեռնանդո դե Մենդոսա և Գերերոյի մայրը՝ թատերական հայտնի դերասանուհի Մարիա Գերերոն, որդուն արգելել էր ամուսնանալ Ֆեռնանդոյի մոր՝ հայտնի դերասանուհի Կարոլ Ֆեռնանդ Գոմեսի հետ։ Իր հուշագրությունների համաձայն՝ դա տեղի է ունեցել, ամենայն հավանականությամբ, 1921 թվականի օգոստոսի 28-ին Պերուի Լիմա քաղաքում, չնայած ծննդյան վկայականում գրված է, որ նա ծնվել է Արգենտինայի Բուենոս Այրես քաղաքում։ Նրա մայրն այդ ժամանակ հյուրախաղերով հանդես էր գալիս Լատինական Ամերիկայում, և Բուենոս-Այրեսում վկայական է ստացել մի քանի օր հետո։ Ուստի Ֆեռնան Գոմեսը Արգենտինայի քաղաքացի էր, և պահպանել է քաղաքացիությունը մինչև 1984 թվականը, երբ ստացել է իսպանական քաղաքացիություն։

## Ծանոթագրություններ

Կատեգորիա:1921 ծնունդներ
Կատեգորիա:20-րդ դարի դերասաններ
Կատեգորիա:2007 մահեր
Կատեգորիա:21-րդ դարի դերասաններ
Կատեգորիա:Անարխիստ գրողներ
Կատեգորիա:Անձինք այբբենական կարգով
Կատեգորիա:Արգենտինացի կինոռեժիսորներ
Կատեգորիա:Արգենտինացի սցենարիստներ
Կատեգորիա:Դերասաններ այբբենական կարգով
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի կինոռեժիսորներ
Կատեգորիա:Իսպանացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Մադրիդ քաղաքում մահացածներ
Կատեգորիա:Նոյեմբերի 21 մահեր
Կատեգորիա:Սցենարիստներ այբբենական կարգով
Կատեգորիա:Քաղցկեղից մահացածներ
Կատեգորիա:Օգոստոսի 28 ծնունդներ
Տնտեսական անհավասարություն

**Տնտեսական անհավասարություն**, տնտեսական բարեկեցության տեսանկյունից խմբի անհատների, բնակչության խմբերի կամ երկրների միջև տարբերություն։ Տնտեսական անհավասարության խնդիրը վերաբերում է արդարությանը, արդյունքների և հնարավորությունների հավասարությանը։

## Տնտեսական անհավասարության ցուցանիշներ
* Բնակչության եկամտի կամ եկամտի անհավասարության տարբերակում
* Գույքի անհավասարության կամ հարստության բաց
* Սպառման անհավասարություն

## Գնահատման մեթոդներ
* Ջինիի գործակից
* Դեցիլային գործակից՝ եկամուտների տարբերակվածությունը՝ 10 % ամենահարուստ և 10 % ամենաաղքատ ընտանիքների եկամուտների մեջ
* Բնակչության ամենաաղքատ/ամենահարուստ խավերի տվյալ մասի մասնաբաժինը ընդհանուր եկամտի/գույքի մեջ
* Լոգարիթմական միջին շեղում (MLD)

## Տնտեսական անհավասարության տեսակետների և ուսումնասիրությունների պատմություն
Եկամուտների և գույքի անհավասար բաշխումը երկար ժամանակ սխալ չէր համարվում։ Եկամտային անհավասարության խնդրին առաջիններից մեկն անդրադարձել է 15-րդ դարի հումանիստ Մատեո Պալմիերին էր։ «Քաղաքացիական կյանքի մասին» երկխոսության մեջ նշում է, որ հարուստներն ավելի շատ գումար ունեն, քանի որ ավելի տաղանդավոր և աշխատասեր են։ Ընդհանրապես ընդունվում է այն գաղափարը, որ տաղանդն ու քրտնաջան աշխատանքը վարձատրվում են փողով։ Առաջինը, ով մշակել է տնտեսական տեսությունը՝ կասկածելով եկամտի արդար բաշխման վրա՝ Կարլ Մարքսն է։ Վերլուծելով կապիտալի ձևավորումը և շարժումը՝ Կարլ Մարքսը ձևակերպել է վարձու աշխատողներին շահագործման գաղափարը։ Իր աշխատանքի արդյունքներից մեկը մաթեմատիկական բանաձևն էր, որը գնահատում է շահագործման աստիճանը՝ որպես ավելցուկային արժեքի չափի հարաբերակցությունը աշխատանքի արժեքին։ Այլ կերպ ասած, այն ժամանակի այն հարաբերակցությունը, որի ընթացքում աշխատողը արժեք է ստեղծում ուրիշների համար`իր համար աշխատանքի ժամանակին (ստեղծելով իր աշխատավարձի համարժեքը)։

Կարլ Մարքսը կարծում էր, որ կապիտալիստական աշխարհում տնտեսական տարբերակման բարձրացման գործընթացը շարունակվում է. հարուստներն ավելի են հարստանում, աղքատները՝ աղքատանում, իսկ միջին խավը՝ անհետանում։

19-րդ դարի վերջին Վիլֆրեդո Պարետոն բացահայտել է իտալական տնային տնտեսությունների շրջանում եկամտի բաշխման հատուկ կառուցվածքը, որը բնութագրվում էր եկամտի 80% համակենտրոնացում ընտանիքների 20% -ում։ Նա հավատում էր, որ տնտեսական անհավասարության աստիճանը, հարուստ մարդկանց մասնաբաժինը բնակչության շրջանում`մշտական է։

Պիտիրիմ Սորոկինը պնդում է, որ երկար ժամանակահատվածների տնտեսական անհավասարության աստիճանը պետք է տատանվի հայտնի հաստատունի շուրջ։ Ենթադրելով, որ անհավասարության կամ հավասարության աստիճանի չափից ավելի բարձրացումը հավասարապես հղի է ազգային աղետով և ընդվզմամբ։

## Տնտեսական անհավասարության փոփոխությունների պատմություն
### Մինչև 20-րդ դար
Անհավասարության առաջացումը կարելի է նկատել մարդու զարգացման վաղ փուլերում։ Անհավասար բաշխումը հանդիպում է նաև այն հասարակությունում, որտեղ ռեսուրսների ավելցուկ կա։

Ըստ Վալտեր Շեյդելի և Սթիվեն Ֆրիզենի գնահատականների, Հռոմեական կայսրությունում եկամտի անհավասարության մակարդակը կազմել է մոտ 0,42 ... 0,44:

## Ծանոթագրություններ

Կատեգորիա:Տնտեսագիտություն
Բեատրիս Սթրեյթ

**Բեատրիս Սթրեյթ** (, ), ամերիկացի դերասանուհի,  «Օսկար» և «Թոնի» մրցանակների դափնեկիր։

## Կենսագրություն
Բեատրիս Սթրեյթը ծնվել է 1914  թվականի օգոստոսի 2-ին Նյու Յորք նահանգի Օլդ Ուեստբարի գյուղում, բանկիր Ուիլարդ Դիքերմանի և Դորոթա Փեյն Ուիթնիի ընտանիքում։ Երբ Բեատրիսը եղել է չորս տարեկան, նրա հայրը մահացել է գրիպի համաճարակի ժամանակ Ֆրանսիայում, որտեղ Առաջին համաշխարհային պատերազմի ժամանակ ծառայում էր ամերիկյան բանակում։

Մոր՝ բրիտանացի գյուղատնտես Լեոնարդո Ք․ Էլմխիրստեի հետ երկրորդ ամուսնությունից հետո ընտանիքը տեղափոխվել է Մեծ Բրիտանիա։ Այնտեղ Բեատրիսը կրթություն է ստացել  և զբաղվել դերասանական կարիերայով սիրողական թատերական բեմադրություններում։

Վերադառնալով ԱՄՆ՝ նա շարունակել է խաղալ բեմում, իսկ 1939 թվականին կայացել է նրա բրոդվեյան առաջնաելույթը «Մոլագարը» պիեսում։ Դրանից բացի նա կատարել է դերեր  «Տասներկուերորդ գիշերը» (1941), «Մակբեթ» և «Տիգել» (1953) բեմադրություններում, որում կատարած դերի համար արժանացել է  «Թոնի» մրցանակի։

Թատրոնում խաղալուց բացի Բեատրիսը նկարահանվել է կինոյում և հեռուստատեսության համար։ Նրա մասնակցությամբ առավել հայտնի ֆիլմերից է «Հեռուստացանց» (1976) կինոնկարը Ուիլյամ Հոլդենի մասնակցությամբ, որտեղ նա խաղացել է անհավատարիմ ամուսնու կնոջ դեր, որի համար Բեատրիսն արժանացել է  «Օսկար»  երկրորդ պլանի լավագույն կանացի դերի համար»։ Այդ դերը մնում է ամենակարճը (5 րոպե 40 վայրկյան  էկրանային ժամանակ) «Օսկարի» պատմության մեջ, որն արժանացել է մրցանակի։

Բեատրիսը ամուսնացած է եղել երկու անգամ։ Նրա առաջին ամուսինը եղել է Ֆրենչման Լուիս Դոլվետը՝ ձախամետ ակտիվիստ, «United Nations World» ամսագրի խմբագիր, իսկ ավելի ուշ կինոպրոդյուսեր։ 1949 թվականին նրանք ամուսնալուծվել են, և Բեատրիսն անմիջապես ամուսնացել է դերասան, պրոդյուսեր Փիթեր Քուկսոնի հետ, ումից ունեցել է երկու որդի։

Կյանքի վերջին տարիները Բեատրիսը տառապել է Ալցհայմերի հիվանդությամբ։ Նա մահացել է 2001 թվականի ապրիլի 7–ին Լոս Անջելեսում  թոքաբորբից, 86 տարեկան հասակում և մահից հետո եղել է դիակիզվել է։

## Ընտրյալ ֆիլմագրություն

## Մրցանակներ
* «Օսկար» 1977 – *[[Օսկար երկրորդ պլանի լավագույն դերասանուհու համար|Երկրորդ պլանի կանացի լավագույն դերակատարում]]* («Հեռուստացանց»)
* «Թոնի» 1953 – «Լավագույն կանացի դեր պիեսում» («Տիգել»)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Թոքաբորբից մահացածներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ
Խորանարդիկներ

thumb|200փքս|Փայտե խորանարդիկներ
thumb|200փքս|Երեխան խաղում է խորարդիկներով
**Խորանարդիկներ** (ինչպես նաև փայտե խորանարդիկներ, խորանարդիկներ փայտից, փայտե կոնստրուկտոր, կոնստրուկտոր և այլն), մանկական խաղալիք՝ պատրաստված փայտից, վերջին ժամանակներս նաև այլ նյութերից (պլաստմասսայից)։

Ըստ ձևի՝ խորանարդիկները պատրաստվում են խորանարդի, գլանի, գնդի, ուղղանկյուն զուգահեռանիստի, քառանիստի և այլ ձևերով։ Շատ հաճախ խորանարդիկների վրա փակցնում են տարբեր նկարներ, ինչպես նաև այբուբենի տառեր։ Սովորական փայտե խորանարդիկներն օգտագործվում են որպես խաղալիք արդեն մի քանի հարյուրամյակ շարունակ.

## Պատմություն
* 1693 – Անգլիացի  փիլիսոփա Ջոն Լոքն առաջարկել է խորանարդիկների վրա նկարել այբուբենի տառերը՝ դրանով այն վերածելով օգտակար և ուսուցողական խաղալիքի։
* 1820 – Փայտե խորանարդիկների առաջին խոշոր արտադրությունը բացվել է ԱՄՆ-ում՝ Բրուքլին քաղաքում։ Ս. Լ. Հիլլը արտոնագրել է խորանարդիկների վրա ներկ քսելու տեխնոլոգիան։
* 1837 – Ֆրեդերիխ Ֆրեբելը Բլանքենբուրգում (Թյուրինգիա) բացել է փոքր տարիքի երեխաների համար խաղի և զբաղմունքի հաստատություն, որի հիման վրա մշակվել է մանկապարտեզի գաղափարը։ Ֆրեբելն առաջարկել է հատուկ դիդակտիկ նյութ,  որը եղել է խաղերի համակարգ գնդակով և երկրաչափական մարմիններով՝ գնդերով, խորանարդներով, գլաններով, քառակուսիներով և դրանց ավելի փոքր և տարատեսակ մասերով։
* 1900 – Կառոլին Պրատը ստեղծե է «Unit Block»՝ ստանդարտացված փայտե խորանարդիկներ։ Ստանդարտ չափի խորանարդիկը եղել է 5,5 դյույմ երկարությամբ, 2,75 դյույմ լայնությամբ և 1,375 դյույմ բարձրությամբ։ Ավելի մեծ չափերի խորանարդիկներ արտադրվել են կրկնակի և քառակի չափերով։ Փոքր չափի խորանարդիկներ պատրաստվել են ստանդարտ չափի տարբեր բաժիններով։

## Ծանոթագրություններ

Կատեգորիա:Խաղալիքներ
Կատեգորիա:Խորանարդներ
Կատեգորիա:Կրթական նյութեր
Սուլու (ծով)

**Սուլու** (, ), միջկղզային ծով Խաղաղ օվկիանոսում։ Ծովի մակերեսը կազմում է 335000 կմ²։ Սուլուի տարածքը բավական հստակ սահմանափակվում է Ֆիլիպինյան կղզեխմբի կղզիներով հյուսիս-արևելքից և արևելքից, Պալավան երկար կղզով հյուսիս-արևմուտքից, Կալիմանտանով հարավ-արևմուտքից և Սուլու կղզեխմբով հարավ-արևելքից։ Կղզիների միջև նեղ ու ոչ խորը ծովածոցեր են, որոնք միացնում են Սուլուն այլ ծովերի հետ։ Ամենամեծ խորությունն ունի Մինդորո ծովածոցը, որը Սուլու ծովը կապում է Հարավչինական ծովի հետ։ Այդ ծովածոցի խորությունը շուրջ  450 մ է, իսկ ծովի առավելագույն խորությունը հասնում է 5576 մետրի։  Սուլավեսի և Մինդանաո ծովերի հետ կապող ծովածոցերը ավելի փոքր են։

Մակերևույթի ջերմաստիճանը ամբողջ տարին բարձր է․ տատանվում է ձմռանը 25,5 °С մինչև 29 °С ամռանը։ Աղիությունը տատանվում է  33-34,5 ‰ սահմաններում։ Մակընթացությունները Սուլու կղզում ոչ ճիշտ կեսօրյա են՝ 2-3 մ մեծությամբ։ Օդի օրական միջին ջերմաստիճանը  ծովի մոտ տատանվում է 26&nbsp;°C մինչև 29&nbsp;°C։ Տեղումները լինում են մայիսից դեպտեմբեր։

Ծովի հարավային մասում տարածված են բուսթային խութերը։ Տուբատախա ատոլը պահպանվող ծովային արգելոց է և ՅՈՒՆԵՍԿՕ-ի համաշխարհային ժառանգություն։

Ծովափի բնակիչների շրջանում զարգացած է ձկնորսությունը։ Սուլու ծովի գլխավոր նավահանգիստներն են Իլոիլո (Փանայ կղզի), Զամբոանգա (Մինդանաո կղզի), Սանդական (Կալիմանտան կղզի) և Պուերտո Պրինսեսան (Պալավան կղզի)։ Ափին որոշ կղզիներում տարածված են մանգրովային անտառները։
մինի|ձախից|Ֆիլիպինների քարտեզը, Սուլու ծովը ներքևի ձախ կողմում

## Ծանոթագրություններ

Կատեգորիա:Խաղաղ օվկիանոսի ծովեր
Կատեգորիա:Ֆիլիպինների ծովեր
Կատեգորիա:Ասիայի ծովեր
Կատեգորիա:Ծովեր այբբենական կարգով